Ego Herveus dominus Vergiaci notum esse volo tam presentibus quam futuris quod ecclesie Dei Cistercii dedi in elemosinam usuaria et pasturas per omnem terram meam presente nepote meo Erveyo abbate Sancti Stephani ipsique precepi ut si necesse esset huius doni mei testimonium ferret et si quis contraire vellet modis omnibus id manuteneret. Huius rei testes sunt : Johannes prior Cistercii, Guido monachus, Hugo prior Flovaci et Erveus frater eius maior, Johannes canonicus Sancti Stephani, Henricus de Canavis, Varnerius et Walo conversi, Arnaldus monachus Cistercii, Petrus, Harveus et Stephanus famuli mei, Manneius frater templarius. Ut autem hoc omni tempore ratum sit presentem cartulam sigillo meo communivi. Hoc quoque laudans et concedens ut omnia quibus ea die qua carta hec data est. Anno videlicet Mo Co LXXIo investita erat ipsa Cisterciensis ecclesia libere et quitte possideret.